
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 48 

7 Απριλίου 1997 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

51. Ίδρυση και Λειτουργία Εκπαιδευτικού Κέντρου Επι¬ 
μόρφωσης Δασικών Υπαλλήλων (Ε.Κ.Ε.Δ.Υ.) ... 1 

ΑΠΟΦΑΣΕΙΣ 

Καθιέρωση πλαισίου αποδοχής καταθέσεων των πι¬ 


στωτικών ιδρυμάτων από την Τράπεζα της Ελλά¬ 
δος. 2 

Επιτόκια αποδοχής καταθέσεων των πιστωτικών ιδρυ¬ 
μάτων από την Τράπεζα της Ελλάδος. 3 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 51 
Ίδρυση και Λειτουργία Εκπαιδευτικού Κέντρου Επιμόρ¬ 
φωσης Δασικών Υπαλλήλων (Ε.Κ.Ε.Δ.Υ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 40 παρ. 6 του Ν. 1845/1989 (102Α). 

β) Του άρθρου 24 παρ. 5 του Ν. 1558/1985 (137Α) κα¬ 
θώς και του άρθρου 29Α του ίδιου νόμου όπως αυτό προ¬ 
στέθηκε με το άρθρο 27 του Ν. 2081/1992 (154Α). 

γ) Του άρθρου 2 του Ν. 51/1975 (125Α). 

δ) Του άρθρου 22 παρ. 3 του Ν. 2362/1995 (247Α). 

ε) Του άρθρου 19 του Ν. 1735/1987 (195Α). 

2. α) Την αριθ. ΔΙΔΚ/Φ.44.1/21566/10.10.1996 κοινή 
απόφαση του Πρωθυπουργού και Υπουργού Εσωτερικών, 
Δημόσιας Διοίκησης και Αποκέντρωσης «Καθορισμός αρ¬ 
μοδιοτήτων στον Υφυπουργό Εσωτερικών, Δημόσιας Διοί¬ 
κησης και Αποκέντρωσης Αναστάσιο Μαντέλη» (ΦΕΚ 932 
τ.Β). 

β) Την αριθ. 1107147/1239/0006/4.10.96 κοινή από¬ 
φαση του Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 922 τ.Β). 

3. Το γεγονός ότι από τις διατάξεις του παρόντος δια¬ 
τάγματος προκαλείται (α) ετήσια δαπάνη ύψους 


68.000.000 περίπου δρχ. από τη σύσταση νέων θέσεων 
προσωπικού για τη στελέχωση του ιδρυόμενου Κέντρου, 
12.000,000 δρχ. για λειτουργικές δαπάνες και (β) εφάπαξ 
δαπάνη 100 000.000 δρχ. από τα έξοδα εξοπλισμού του 
Ε.Κ.Ε.Δ.Υ. (ίδρυση βιβλιοθήκης, έπιπλα, μηχανοργάνωση 
υπηρεσιών κλπ.). Η δαπάνη του ποσού των 80.000.000 
δρχ. θα καλυφθεί από τις πιστώσεις του Κ/Α 29/110/ 
2241 του Τακτικού Προϋπολογισμού (Κ.Τ.Γ.Κ. και Δασών) 
οι δε εφάπαξ δαπάνες των 100.000.000 δρχ. θα καλυ¬ 
φθούν από το Ευρωπαϊκό Κοινωνικό Ταμείο της Ευρωπαϊ¬ 
κής Ένωσης (2ο Κ.Π.Σ.). 

4. Την 75/1997 γνωμοδότηση του Συμβουλίου της Επι¬ 
κράτειας, με πρόταση του Υπουργού Γεωργίας και των 
Υφυπουργών Εσωτερικών, Δημόσιας Διοίκησης και Απο¬ 
κέντρωσης και Οικονομικών, αποφασίζουμε: 

"Αρθρο 1 
Ίδρυση - Μορφή 

Ιδρύεται Νομικό Πρόσωπο Δημοσίου Δικαίου με την 
επωνυμία «Εκπαιδευτικό Κέντρο Επιμόρφωσης Δασικών 
Υπαλλήλων» (Ε.Κ.Ε.Δ.Υ.) με έδρα τα Βίλλια Αττικής, το 
οποίο έχει διοικητική και οικονομική αυτοτέλεια και επο¬ 
πτεύεται από τον Υπουργό Γεωργίας. 

Άρθρο 2 

Σκοπός 

Το Κέντρο: 

α) Μελετά και ερευνά θέματα επιμόρφωσης του προσω¬ 
πικού της Δασικής Υπηρεσίας του Υπουργείου Γεωργίας 
σε ζητήματα ανάπτυξης, διαχείρισης και προστασίας των 
δασικών οικοσυστημάτων και σε συνεργασία με τις κατά 
τόπους αρμόδιες Δασικές Υπηρεσίες, τα Νομικά Πρό¬ 
σωπα που εποπτεύονται από το Υπουργείο Γεωργίας και 
Ανώτατα Εκπαιδευτικά και Τεχνολογικά Ιδρύματα. Επίσης 
καταρτίζει και εκτελεί σχετικά εκπαιδευτικά προγράμ¬ 
ματα. 

β) Καταρτίζει επαγγελματικά και επιμορφώνει τους 
υπαλλήλους της Δασικής Υπηρεσίας του Υπουργείου Γε- 
ωργίας (Δασολόγοι - Δασοπόνοι - Δασοφύλακες - Δασο¬ 
πυροσβέστες - Οδηγοί Δασοπυροσβεστικών Οχημάτων 
κλπ.) με στόχο την επαγγελματική ενημέρωση, τη βελτί¬ 
ωση της παραγωγικότητας και αποτελεσματικότητας των 
Υπηρεσιών και την καλύτερη εξυπηρέτηση του κοινωνικού 
συνόλου. 

γ) Εκπαιδεύει επιλεγμένο εποχικό προσωπικό σύμφωνα 
με τις ανάγκες της Υπηρεσίας, κυρίως στον τομέα της Δα¬ 
σοπροστασίας. 

δ) Ενημερώνει και καταρτίζει στελέχη των παραγωγικών 
και επαγγελματικών τάξεων, υπαλλήλους άλλων Υπηρε¬ 
σιών του Δημόσιου Τομέα, Οργανισμών και άλλων φο¬ 
ρέων, πολίτες - εθελοντές δασοπυροσβέστες και συμ¬ 
βάλλει στην ενημέρωση του κοινού σε θέματα σχετικά με 
τη σημασία των δασών και του φυσικού περιβάλλοντος. 

ε) Εκπαιδεύει υπαλλήλους άλλων χωρών και αποστέλλει 
στις χώρες αυτές υπαλλήλους της Δασικής Υπηρεσίας του 
Υπουργείου Γεωργίας για ενημέρωση μέσα στα πλαίσια 
των Κοινοτικών προγραμμάτων ή διακρατικών συμφωνιών 
ανταλλαγής και εκπαίδευσης υπαλλήλων. 

στ) Μελετά και καταρτίζει κεντρικό κορμό προγραμμά¬ 
των επιμόρφωσης σε συγκεκριμένα θέματα όπου νέες τε¬ 
χνικές ή εξειδικευμένες γνώσεις θεωρούνται απαραίτητο 
να γίνουν κτήμα σημαντικού ποσοστού μιας ή περισσότε¬ 
ρων κατηγοριών του δασικού προσωπικού. Τα προγράμ¬ 
ματα αυτά προσφέρονται σε τακτική βάση και οπωσδή¬ 
ποτε μια φορά κάθε τρία έτη, καθορίζεται το περιεχόμενό 
τους, η διάρκειά τους, οι προσφερόμενες γνώσεις ή τα 
προσόντα για την παρακολούθησή τους, η πιθανή απαι- 
τοϋμενη πρακτική άσκηση και τα τυπικά και ουσιαστικά 
προσόντα των εκπαιδευτών. Η δομή και η αποτελεσματι¬ 
κότατα κάθε προγράμματος επιμόρφωσης αξιολογείται 
και αυτά αναμορφώνονται ή καταργούνται, εφόσον χρειά¬ 
ζεται, σε διαστήματα όχι μεγαλύτερα των πέντε ετών. 

ζ) Συνεργάζεται και συμβάλλεται με Ανώτατα Εκπαιδευ¬ 
τικά και Τεχνολογικά Ιδρύματα και άλλους φορείς εκπαί¬ 
δευσης ή επαγγελματικής κατάρτισης του δημοσίου ή ιδι¬ 
ωτικού τομέα της ημεδαπής ή της αλλοδαπής ή με πρό¬ 
σωπα αναγνωρισμένου επιστημονικού κύρους για τη διε¬ 
ξαγωγή ειδικών επιμορφωτικών προγραμμάτων κυρίως σε 
θέματα νέων τεχνολογιών ή τεχνικών για την εξακρίβωση 
του πρακτικού ενδιαφέροντος αυτών, σε εθνικό ή διεθνές 
επίπεδο. 

η) Διοργανώνει ή συνεργάζεται στη διοργάνωση συνε¬ 
δρίων, σεμιναρίων, διαλέξεων και ημερίδων, εθνικού και 
διεθνούς επιπέδου. 

θ) Πραγματοποιεί εκπαιδευτικές ή περιοδικές εμφανί¬ 
σεις σε θέματα αρμοδιότητας της Γενικής Γραμματείας 
Δασών και Φυσικού Περιβάλλοντος για την υποστήριξη 
του εκπαιδευτικού έργου, την υποβοήθηση της μεταφο¬ 
ράς των συμπερασμάτων της έρευνας και τη μεταφορά 
της τεχνολογίας στη δασική πράξη. 

ι) Εξασφαλίζει την αξιολόγηση του περιεχομένου των 
εκπαιδευτικών προγραμμάτων καθώς και της ποιότητας 
των εκπαιδευτών από μέρους των εκπαιδευομένων. 

ια) Διοργανώνει και διατηρεί μηχανοργανωμένο σύ¬ 
στημα φύλαξης και επεξεργασίας των στοιχείων αυτών 
των αξιολογήσεων για να χρησιμοποιηθούν στη συνέχεια 
στην αξιολόγηση των προγραμμάτων και στην επιλογή εκ¬ 
παιδευτών. Με βάση τα στοιχεία αυτά, συμπληρωματικά 
ερωτηματολόγια και άλλες πηγές, εκπονεί εκπαιδευτικές 
μελέτες για τις ανάγκες εκπαίδευσης και επιμόρφωσης 
του δασικού προσωπικού και για την αποτελεσματικότητα 
των προγραμμάτων του Κέντρου. 

ιβ) Αξιολογεί συστήματα σύγχρονης τεχνολογίας σε θέ¬ 
ματα ανάπτυξης, διαχείρισης και προστασίας των δασών 
και του φυσικού περιβάλλοντος, εισηγείται την υιοθέτησή 


τους από Δασική Υπηρεσία και εκπαιδεύει το προσωπικό 
της στην εφαρμογή τους. 

ιγ) Αναλαμβάνει αυτοτελώς ή σε συνεργασία με το 
Ε.Κ.Δ.Δ., κατόπιν εγκρίσεως των Υπουργών Εσωτερικών, 
Δημόσιας Διοίκησης και Αποκέντρωσης και Γεωργίας, την 
εκτέλεση εκπαιδευτικών προγραμμάτων της αρμοδιότη¬ 
τας του. 

ιδ) Οργανώνει και λειτουργεί βιβλιοθήκη για τις ανάγκες 
των επιμορφούμενών υπαλλήλων και της Δασικής Υπηρε¬ 
σίας του Υπουργείου Γ εωργίας. 

ιε) Εξασφαλίζει όπου προβλέπεται, πρακτική εξάσκηση 
των εκπαιδευομένων, σε Υπηρεσιακές Μονάδες - Πιλό¬ 
τους (Δασαρχεία - Δ/νσεις Δασών) και σε άλλους φορείς. 

ιστ) Εγκρίνει και εποπτεύει προγράμματα εκπαιδευτικά 
σχετικά με το αντικείμενό του, που οργανώνουν άλλοι φο¬ 
ρείς εποπτευόμενοι από το Υπουργείο Γεωργίας. 

Άρθρο 3 
Όργανα 

1. Διοικητικό Συμβούλιο. 

α) Το Διοικητικό Συμβούλιο (Δ.Σ.) αποτελείται από τον 
Πρόεδρο και έξι (6) μέλη, τα οποία διορίζονται με από¬ 
φαση του Υπουργού Γ εωργίας. Πρόεδρος του Δ.Σ. ορίζε¬ 
ται ο αρχαιότερος Γ ενικός Διευθυντής Δασών. Μέλη του 
Δ.Σ. ορίζονται οι Διευθυντές Ανάπτυξης Δασών, Προστα¬ 
σίας Δασών, Διαχείρισης Δασών της Γ ενικής Γ ραμματείας 
Δασών και Φυσικού Περιβάλλοντος και ο Γ ενικός Διευθυ¬ 
ντής του Κέντρου. Επίσης ορίζονται δύο (2) δασικοί υπάλ¬ 
ληλοι (ένας Δασολόγος και ένας Δασοπόνος) που προτεί- 
νονται από τις οικείες Συνδικαλιστικές Οργανώσεις. Οι 
δύο αυτοί εκπρόσωποι των εργαζομένων πρέπει να υπο¬ 
δειχθούν μέσα σε ένα μήνα από τη λήξη της θητείας των 
προηγουμένων εκπροσώπων. 

Μετά την πάροδο της προθεσμίας αυτής οι υπάλληλοι 
αυτοί ορίζονται με απόφαση του Υπουργού Γεωργίας χω¬ 
ρίς πρόταση των Συνδικαλιστικών τους Οργανώσεων. 
Χρέη Γραμματέα εκτελούν δύο (2) υπάλληλοι του Κέντρου 
οριζόμενοι με την ίδια απόφαση με την οποία ορίζονται τα 
μέλη του Δ.Σ. 

β) Η θητεία των μελών του Δ.Σ. είναι τριετής, δυναμένη 
να ανανεώνεται με απόφαση του Υπουργού Γεωργίας χω¬ 
ρίς περιορισμό, εξαιρουμένων των εκπροσώπων των ερ¬ 
γαζομένων, για τους οποίους ισχύουν τα ανωτέρω. Τα 
μέλη του Δ.Σ. συνεχίζουν να ασκούν τα καθήκοντά τους 
μέχρι την ανανέωση της θητείας ή τον διορισμό και την 
ανάληψη των καθηκόντων των νέων μελών του. Τα θέ¬ 
ματα του Κέντρου εισηγούνται στο Δ.Σ. ο Γ ενικός Διευθυ¬ 
ντής του Κέντρου ή ο νόμιμος Αναπληρωτής του. Ο Πρόε¬ 
δρος του Δ.Σ. σε περίπτωση που απουσιάζει, είναι απών ή 
κωλύεται, αναπληρώνεται από τον Γενικό Διευθυντή του 
Κέντρου. 

γ) Το Δ.Σ. χαράσσει τις γενικές κατευθύνσεις των δρα¬ 
στηριοτήτων του Κέντρου και αποφασίζει για τη διαχείριση 
της περιουσίας και το εκπαιδευτικό του έργο. Καταρτίζει 
τον ετήσιο προϋπολογισμό, ισολογισμό και απολογισμό, 
τον εσωτερικό κανονισμό διοίκησης και λειτουργίας του, 
εγκρίνει τα εκπαιδευτικά προγράμματα και εισηγείται για 
την πλήρωση των θέσεων του μονίμου του προσωπικού. 

Στο τέλος κάθε ημερολογιακού έτους, υποβάλλει την 
ετήσια έκθεση των πεπραγμένων στον Υπου ργό Γ εωργίας 
μαζί με αναλυτική έκθεση για τις δραστηριότητες και τις 
προοπτικές του Κέντρου. Αποδέχεται με πράξη του τις 

καταλιπόμενες στο Κέντρο κληρονομιές, κληροδοσίες ή 
δωρεές, η οποία ενκρίνεται με απόφαση του Υπουργού 
Γ εωργίας. 

Εξουσιοδοτεί με απόφασή του όλλα όργανα του Κέ¬ 
ντρου να ασκούν συγκεκριμένες αρμοδιότητές του ή να 
υπογράφουν πράξεις και έγγραφα του Κέντρου. 

2. Γενικός Διευθυντής. 

α) Γενικός Διευθυντής του Κέντρου ορίζεται, ϋοτερα 
από πρόταση του Δ Σ., με απόφαση του Υπουργού Γεωρ¬ 
γίας, μόνιμος υπάλληλος του Υπουργείου Γ εωργίας ή νο¬ 
μικού προσώπου που εποπτεύεται από αυτό, Κατηγορίας 
ΠΕ2 Δασολογικού με Βαθμό Α' και δεκαετή (10) τουλάχι¬ 
στον υπηρεσία, κάτοχος μεταπτυχιακού τίτλου σπουδών 
σε θέματα Δασοπονίας (διδακτορικό ή επιπέδου ΜΑ5- 
ΤΕΗ) ή διορίζεται ιδιώτης Δασολόγος, κάτοχος διδακτορι¬ 
κού τίτλου σπουδών με διδακτική ή ερευνητική εμπειρία 
δεόντως αποδεδειγμένη. 

β) Ο Γενικός Διευθυντής του ΕΚ.Ε.Δ.Υ.: 

- Μεριμνά για την εκτέλεση των αποφάσεων του Δ.Σ. 

- Εκπροσωπεί το Κέντρο δικαστικώς και εξωδίκως. 

- Ελέγχει και συντονίζει το διοικητικό και εκπαιδευτικό 
έργο, προΐσταται όλου του προσωπικού το οποίο τοποθε¬ 
τεί και κατανέμει, αναθέτοντας σ' αυτό συγκεκριμένα κα¬ 
θήκοντα, ανάλογα με τις ειδικότερες κάθε φορά ανάγκες 
του Κέντρου, πάντοτε όμως μέσα στα πλαίσια των γενικό¬ 
τερων αρμοδιοτήτων και καθηκόντων του προσωπικού αυ¬ 
τού. 

- Εισηγείται στο Δ.Σ. τον προϋπολογισμό, απολογισμό 
και ισολογισμό του Κέντρου, ως και τα λοιπά θέματα της 
αρμοδιότητάς του και αποφασίζει για όλα τα θέματα που 
αφορούν τη διοίκηση και λειτουργία του Κέντρου. 

- Μεριμνά για τη θεωρητική και πρακτική εκπαίδευση, 
για την παραγωγή του εκπαιδευτικού υλικού και την εκτέ¬ 
λεση του προγράμματος σπουδών, τον προσδιορισμό των 
απαιτουμένων εκπαιδευτικών μέσων και τον συντονισμό 
των εκπαιδευτικών διαδικασιών. 

- Ασκεί τις αρμοδιότητες που ανατίθενται σ’ αυτόν με 
αποφάσεις του Δ.Σ. του. 

- Επικουρείται στο έργο του σε θέματα διοίκησης προ¬ 
σωπικού, οικονομικής διαχείρισης και τεχνικής υποστήρι¬ 
ξης του Κέντρου, καθώς και σε κάθε θέμα διοικητικής φύ¬ 
σης από τον Προϊστάμενο του Γραφείου Διοίκησης, ο 
οποίος διορίζεται με απόφαση του Υπουργού Γεωργίας 
και οφείλει να είναι μόνιμος υπάλληλος του Υπουργείου 
Γεωργίας, με βαθμό Α' του Κλάδου ΠΕ ή ΤΕ. 

γ) Ο Γενικός Διευθυντής, αν δεν υπάρχει ή απουσιάζει ή 
κωλύεται, αναπληρώνεται από τον Προϊστάμενο του Γρα¬ 
φείου Εκπαίδευσης. 

3. Εκπαιδευτικό Συμβούλιο 

α) Το Εκπαιδευτικό Συμβούλιο είναι δμελές, συγκροτεί¬ 
ται με απόφαση του Υπουργού Γεωργίας και αποτελείτσι 
από το Γενικό Διευθυντή Σπουδών, ως Πρόεδρο καθώς 
και τον .Τμηματάρχη Δασικών Εφαρμογών της Γενικής 
Γραμματείας Δασών και Φυσικού Περιβάλλοντος και τρία 
(3) μέλη προερχόμενα από το μόνιμο διδακτικό προσω¬ 
πικό. 

β) Ο Πρόεδρος συγκαλεί Εκπαιδευτικό Συμβούλιο και 
στις συνεδριάσεις του καλεί κατά την κρίση του και άλλα 
στελέχη του διοικητικού και εκπαιδευτικού προσωπικού 
του Κέντρου, προκειμένου να εισηγούνται θέματα της αρ¬ 
μοδιότητάς τους καθώς και υπαλλήλους της Δασικής Υπη¬ 
ρεσίας του Υπουργείου Γ εωργίας ή άλλων φορέων του δη¬ 


μοσίου ή ιδιωτικού τομέα, τα οποία μπορούν να βοηθή¬ 
σουν το έργο του Συμβουλίου με την εξειδικευμένη επι¬ 
στημονική και επαγγελματική κατάρτισή τους. 

γ) Το Εκπαιδευτικό Συμβούλιο: (αα) Επεξεργάζεται τις 
γενικές κατευθύνσεις της παρεχόμενης επαγγελματικής 
κατάρτισης, εκπαίδευσης, επιμόρφωσης και καταρτίζει τα 
αντίστοιχα προγράμματα, (ββ) Παρακολουθεί το εκπαι¬ 
δευτικό έργο και υποβάλλει προτάσεις για τη βελτίωση αυ¬ 
τού και γνωμοδοτεί ύστερα από ερωτήματα του Δ.Σ. ή του 
Γενικού Διευθυντή για κάθε θέμα που αφορά το περιεχό¬ 
μενο και τη διάρκεια των εκπαιδευτικών προγραμμάτων, 
τις εκπαιδευτικές μεθόδους, την επιλογή των εκπαιδευ¬ 
τών και των εκπαιδευσμένων, τα μέσα και την ποιότητα 
της εκπαίδευσης, τον τρόπο οργάνωσης της φοίτησης και 
της πρακτικής άσκησης των εκπαιδευσμένων, καθώς και 
τον τρόπο αξιολόγησης και βαθμολόγησης των επιμορ- 
φούμενων υπάλληλων και γενικά για κάθε άλλο θέμα που 
παραπέμπεται σ' αυτό και αφορά τους σκοπούς και την 
αποστολή του Κέντρου. Στο τέλος κάθε έτους, το Εκπαι¬ 
δευτικό Συμβούλιο συντάσσει έκθεση με την οποία αξιο¬ 
λογείται το εκπαιδευτικό έργο του Ε.Κ.Ε.Δ.Υ. και υποβάλ¬ 
λονται προτάσεις για τη βελτίωσή του. 

Άρθρο 4 
Πόροι 

Πόροι του Κέντρου είναι: 

α) Ετήσια κρατική επιχορήγηση από τον Προϋπολογισμό 
του Υπουργείου Γ εωργίας στον οποίο εγγράφεται σχετική 
πίστωση με ιδιαίτερο κωδικό αριθμό με τίτλο «Η Επιχορή¬ 
γηση του Εκπαιδευτικού Κέντρου Επιμόρφωσης Δασικών 
Υπαλλήλων». 

β) Ετήσια επιχορήγηση από το Κεντρικό Ταμείο Γ εωρ¬ 
γίας, Κτηνοτροφίας και Δασών (Κ.Τ.Γ.Κ. & Δ.). 

γ) Δωρεές, κληρονομιές, κληροδοσίες και κάθε είδους 
εισφορές ή επιχορηγήσεις νομικών ή φυσικών προσώπων, 
ημεδαπών ή αλλοδαπών. 

δ) Έσοδα από προγράμματα της Ευρωπαϊκής Ένωσης 
και των Διεθνών Οργανισμών, και 

ε) Έσοδα από διάθεση δημοσιευμάτων και από την πα¬ 
ροχή υπηρεσιών του Κέντρου σε τρίτους έναντι αμοι¬ 
βής- 

Άρθρο 5 

Οικονομική διαχείριση 

1. Η οικονομική διαχείριση του Κέντρου διενεργείται 
βάσει Κανονισμού, ο οποίος καταρτίζεται από το Δ.Σ. και 
σύμφωνα με τις ισχύουσες περί Λογιστικού των Ν.Π.Δ.Δ. 
διατάξεις. Ο προϋπολογισμός, ισολογισμός και απολογι¬ 
σμός του Κέντρου καταρτίζονται από το Δ.Σ. και εγκρίνο- 
νται από τους Υπουργούς Οικονομικών και Γεωργίας. 

2. Ο ετήσιος ισολογισμός του Ε.Κ.Ε.Δ.Υ. συντάσσεται 
με τη λήξη του λογιστικού έτους (που συμπίπτει με το ημε¬ 
ρολογιακό έτος) και συνοδεύεται από λεπτομερή έκθεση 
του Δ.Σ. για τη διαχείριση και την οικονομική της απόδοση 
κατά το λογιστικό έτος, ως και τις προβλέψεις του για το 
μέλλον. Τα τυχόν ταμειακά υπόλοιπα του ετήσιου απολο¬ 
γισμού του Κέντρου μεταφέρονται στην οικονομική δια¬ 
χείριση του επόμενου έτους. 

3. Οι προμήθειες του Κέντρου γίνονται σύμφωνα με τις 
ισχύουσες περί προμηθειών διατάξεις των Ν.Π.Δ.Δ 
Άρθρο 6 
Προσωπικό 

Το προσωπικό ανάλογα με τη σχέση εργασίας, τη διάρ¬ 
κεια εργασίας και το σκοπό για τον οποίο προσλαμβάνε¬ 
ται, διακρίνεται στις παρακάτω κατηγορίες: 

- Προσωπικό με σύμβαση ιδιωτικού δικαίου, 

- Μόνιμο προσωπικό (διοικητικής και τεχνικής υποστή¬ 
ριξης) και 

- Προσωπικό εκπαίδευσης (μόνιμο διδακτικό προσω¬ 
πικό, μη μόνιμο διδακτικό προσωπικό). 

α) Συνιστάται μία (1) θέση Γενικού Διευθυντή. Η διάρ¬ 
κεια της θητείας αυτού είναι τριετής (3 έτη), δυναμένη να 
ανανεώνεται χωρίς περιορισμό. Ο Γενικός Διευθυντής, 
όταν είναι ιδιώτης, προσλαμβάνεται με σχέση εργασίας 
ιδιωτικού δικαίου. Στην περίπτωση αυτή δεν επιτρέπεται η 
πρόσληψη όσων ασκούν εκπαιδευτική επιχειρηματική 
δραστηριότητα. Ο Γενικός Διευθυντής λαμβάνει τις τακτι¬ 
κές αποδοχές Γενικού Διευθυντή Υπουργείου με 30ετή 
υπηρεσία. Η πλήρωση της θέσης αυτής είναι δυνατόν να 
γίνει και με απόσπαση Δημόσιου Λειτουργού ή Υπαλλήλου 
του Δημόσιου Τομέα του άρθρου 51 του Ν. 1892/1990 
και της παρ. 6 του άρθρου 4 του Ν. 1943/1991, που έχουν 
τα απαιτούμενα προσόντα. 

Εφόσον ο αποσπώμενος είναι υπάλληλος του Υπουρ¬ 
γείου Γεωργίας η απόσπαση τούτου ενεργείται με από¬ 
φαση του Υπουργού Γεωργίας. Σε κάθε άλλη περίπτωση η 
απόσπαση ενεργείται με κοινή απόφαση του Υπουργού 
Γ εωργίας και του αρμοδίου κατά περίπτωση Υπουργού. Ο 
χρόνος απόσπασης λογίζεται, για κάθε συνέπεια, ως χρό¬ 
νος συνεχούς πραγματικής υπηρεσίας στη θέση την οποία 
ο αποσπώμενος υπάλληλος κατέχει οργανικά. Ο αποσπώ- 
μενος υπάλληλος μισθοδοτείται από την Υπηρεσία, στην 
οποία ανήκει η οργανική του θέση και υπάγεται στον φο¬ 
ρέα ασφάλισης, στον οποίο είναι ασφαλισμένος, διατηρώ¬ 
ντας ακέραια τα δικαιολογητικά του στην υπηρεσιακή κα¬ 
τάσταση και στη βαθμολογική και μισθολογική εξέλιξή του 
και λαμβάνει πέραν του μισθού του Γ ενικού Διευθυντή και 
όλα τα τυχόν επιδόματα που θα ελάμβανε στην Υπηρεσία 
ή το Φορέα από τον οποίο αποσπάται. 

β) Συνιστώνται δεκατρείς (13) θέσεις μόνιμου προσωπι¬ 
κού διοικητικής και τεχνικής υποστήριξης, έκτων οποίων: 

• Μία (1) θέση ΠΕ Διοικητικού-Οικονομικού (Προϊστάμε¬ 
νος Γραφείου Διοίκησης). 

•Μία (1) θέση ΠΕ Πληροφορικής (50ΠΛΛ/ΑΡΙΕ). 

• Μία (1) θέση ΤΕ Πληροφορικής ((30ΕΤννΑΒΕ). 

• Δύο (2) θέσεις ΔΕ Διοικητικού - Λογιστικού. 

• Μία (1) θέση ΔΕ Προσωπικού Ηλεκτρονικών Υπολογι¬ 
στών (Η/Υ). 

•Μία (1) θέση ΤΕ Βιβλιοθηκονόμων. 

•Μία (1) θέση ΥΕ Επιμελητή - Συντηρητή Κτιριακών 
Εγκαταστάσεων. 

• Δύο (2) θέσεις ΥΕ Προσωπικού Καθαριότητας. 

• Μία (1) θέση ΔΕ Οδηγών. 

• Δύο (2) θέσεις ΥΕ Φυλάκων - Νυχτοφυλάκων. 

Οι θέσεις του μόνιμου προσωπικού του Κέντρου καλύ¬ 
πτονται με απόσπαση ή μετάταξη υπαλλήλων, κατά προτί¬ 
μηση, του Υπουργείου Γ εωργίας ή άλλων φορέων του Δη¬ 
μόσιου Τομέα του άρθρου 51 του Ν. 1892/1990 και της 
παρ. 6 του άρθρου 4 του Ν. 1943/1991 που έχουν τα 
απαιτούμενα προσόντα. 


γ) Συνιστώνται έξι (6) θέσεις μόνιμου διδακτικού προ¬ 
σωπικού, ως εξής: 

• Μία (1) θέση Δασολόγου με μεταπτυχιακές σπουδές 
(ΡΗϋ) σε θέματα διαχείρισης-ανάπτυξης των δασών. 

•Μία (1) θέση Δασολόγου με μεταπτυχιακές σπουδές 
(ΡΗϋ) σε θέματα πυροπροστασίας. 

• Μία (1) θέση Δασολόγου με μεταπτυχιακές σπουδές 
(κάτοχος ΡΗϋ) σε θέματα φωτογραμμετρίας - κτηματολο- 
γίας. 

• Μία (1) θέση Δασολόγου ή Δασοπόνου με μεταπτυχια¬ 
κές σπουδές (κάτοχος ΡΗΟ) σε θέματα φυσικού περιβάλ¬ 
λοντος, 

• Δύο (2) θέσεις Επιμελητών Δασοπόνων με μεταπτυ¬ 
χιακές σπουδές (κάτοχοι ΡΗϋ) ή ΜΑ3ΤΕΠ ή πτυχίου ΣΕ- 
ΛΕΤΕ) αντίστοιχες των ανωτέρω θεμάτων. 

Οι ενδιαφερόμενοι για τις ανωτέρω θέσεις δύναται να 
είναι Δασολόγοι-Δασοπόνοι κάτοχοι των ανωτέρω προσό¬ 
ντων προτιμώμενων των εχόντων προϋπηρεσία στη Δα¬ 
σική Υπηρεσία ή με διδακτική ή ερευνητική εμπειρία δεό¬ 
ντως αποδεδειγμένη, προσλαμβάνονται, ύστερα από πρό¬ 
ταση του Δ.Σ., με απόφαση του Υπουργού Γεωργίας και 
λαμβάνουν τις πόσης φύσεως αποδοχές των εκπαιδευτι¬ 
κών της Β/θμιας Εκπαίδευσης. 

Το προσωπικό αυτό επιφορτίζεται με τη διδασκαλία μέ¬ 
χρι 50 διδακτικών ωρών μηνιαίος και με άλλα παράλληλα 
καθήκοντα, συμμετοχή οε Επιτροπές, συγγραφικό έργο 
κ.λπ. Εάν απαιτηθεί επιπλέον διδακτικό έργο ή σε ώρες 
εκτός του ωραρίου εργασίας, χορηγείται επιπλέον αμοιβή 
ανάλογη με την ωριαία αμοιβή του μη μόνιμου προσωπικού 
αντίστοιχων προσόντων. 

δ) Στο μη μόνιμο διδακτικό προσωπικό περιλαμβάνονται 
μόνιμοι δασικοί υπάλληλοι του Υπουργείου Γ εωργίας (Δα- 
σολόγοι-Δασοπόνοι) και δημόσιοι λειτουργοί άλλων 
Υπουργείων, υπάλληλοι Ν.Π.Δ.Δ. και Ο.Τ.Α., διδακτικό ή 
ερευνητικό προσωπικό των Ανωτάτων και Ανωτέρων Εκ¬ 
παιδευτικών Ιδρυμάτων της ημεδαπής και αλλοδαπής, κα¬ 
θηγητές ξένων γλωσσών, καθώς και ιδιώτες με εξειδικευ- 
μένη επιστημονική, τεχνική ή άλλη ειδική κατάρτιση και 
πείρα συναφή προς τη διδακτέα ύλη και τα αντικείμενα 
σπουδών, ημεδαποί ή αλλοδαποί εμπειρογνώμονες. 

Η ένταξη των παραπάνω στο διδακτικό προσωπικό γίνε¬ 
ται: 

- Με απόσπαση για ορισμένο χρόνο που επιτρέπεται να 
ανανεώνεται από τις Δημόσιες Υπηρεσίες, τα Α.Ε.Ι., τα 
Τ.Ε.Ι., τα Ν.Π.Δ.Δ., τους Ο.Τ.Α., τους Οργανισμούς, τις 
Επιχειρήσεις και τα Νομικά Πρόσωπα του Δημόσιου Τομέα 
του άρθρου 51 του Ν. 1892/1990 και της παρ. 6 του άρ¬ 
θρου 4 του Ν. 1943/1991. 

- Με ανάθεση διδακτικών καθηκόντων, αποκλειστικής 
ή παράλληλης απασχόλησης προς τα κύρια καθήκοντα στα 
πρόσωπα του προηγούμενου εδαφίου, που ανταποκρίνο- 
νται στις απαιτήσεις του εκπαιδευτικού προγράμματος 
του Κέντρου. Η ανάθεση των καθηκόντων γίνεται ύστερα 
από πρόταση του Δ.Σ., η οποία εγκρϊνεται με κοινή από¬ 
φαση του Υπουργού Γεωργίας και του αρμόδιου κατά την 
περίπτωση Υπουργού. 

- Με ανάθεση διδακτικών καθηκόντων σε ιδιώτες που 
ανταποκρίνονται στις απαιτήσεις του εκπαιδευτικού προ¬ 
γράμματος του Κέντρου. Η ανάθεση των καθηκόντων γί¬ 
νεται με σχέση εργασίας ιδιωτικού δικαίου ορισμένου χρό¬ 
νου ή μίσθωση έργου είτε με ωριαία αποζημίωση. 

Το απαιτούμενο κάθε φορά μη μόνιμο διδακτικό προσω¬ 
πικό καθορίζεται με πρόταση του Δ.Σ., η οποία εγκρίνεται 
με απόφαση του Υπουργού Γεωργίας και δεν μπορεί να 
περιβαίνει τα δεκαπέντε {15) άτομα. 

Η διαδικασία επιλογής μη μόνιμου εκπαιδευτικού προ¬ 
σωπικού όλων των κατηγοριών ορίζεται στις λεπτομέρειές 
της με απόφαση του Δ.Σ. που δημοσιεύεται με την προκή¬ 
ρυξη των θέσεων. 

Άρθρο 7 

Οργάνωση Επιμόρφωσης - Υπόχρεοι Επιμόρφωσης 
- Επιμορφωτικοί Τίτλοι 

1. Στο Ε.Κ.Ε.Δ.Υ. επιμορφώνονται κατά κύριο λόγο το 
μόνιμο και το με σχέση εργασίας ιδιωτικού δικαίου αορί¬ 
στου χρόνου προσωπικό των Δασικών Υπηρεσιών που κα¬ 
τατάσσεται ανάλογα με τα προσόντα αυτού. Για την επι¬ 
μόρφωση του προσωπικού αυτού το Κέντρο προσφέρει τα 
προγράμματα κύριου κορμού, τα ειδικά επιμορφωτικά 
προγράμματα και την παρακολούθηση συνεδρίων, ημερί¬ 
δων, διαλέξεων κ.λπ. 

2. Τα προγράμματα κύριου κορμού διακρίνονται σε 
τρεις κατηγορίες: 

- Προγράμματα εισαγωγικής εκπαίδευσης, ανάλογα με 
τη βαθμίδα του προσωπικού, που αφορούν κυρίως εκπαί¬ 
δευση στα πρακτικά καθήκοντα του προσωπικού και τη 
λειτουργία του Δημόσιου Τομέα. 

- Προγράμματα μετεκπαίδευσης στις μεθόδους διοίκη¬ 
σης σε διάφορο επίπεδα. 

- Προγράμματα εξειδίκευσης και επικαιροποίησης γνώ¬ 
σεων σε εργασίες του δασικού αντικειμένου όλων των 
βαθμιδών. 

3. Το νεοπροσλαμβανόμενο προσωπικό των Δασικών 
Υπηρεσιών όλων των βαθμιδών οφείλει να παρακολουθεί 
υποχρεωτικά μέσα στο πρώτο τετράμηνο εργασίας του τα 
προγράμματα της πρώτης κατηγορίας που αφορούν τη 
βαθμίδα του. Το Κέντρο οφείλει να εξασφαλίζει αυτή τη 
δυνατότητα, προσφέροντας σε επαρκή βαθμό τα προ¬ 
γράμματα αυτά μέσα στο συγκεκριμένο χρονικό διά¬ 
στημα. 

4. Η παρακολούθηση των προγραμμάτων της δεύτερης 
κατηγορίας είναι υποχρεωτική για το επιστημονικό προ¬ 
σωπικό που προάγεται στις αντίστοιχες θέσεις. 

5. Η παρακολούθηση των προγραμμάτων της τρίτης κα¬ 
τηγορίας καθώς και των ειδικών επιμορφωτικών προγραμ¬ 
μάτων είναι υποχρεωτική για ολόκληρες τις κατηγορίες 
του προσωπικού ή για συγκεκριμένα άτομα εφόσον εκ- 
φρασθεί απαίτηση από την πλευρά των Δασικών Υπηρε¬ 
σιών με γνώμονα τη σημασία αυτής της επιμόρφωσης για 
την καλύτερη εκτέλεση του έργου των υπαλλήλων με 
βάση τις ετήσιες εκθέσεις αξιολόγησης αυτών, την αλ¬ 
λαγή αντικειμένου απασχόλησης, κ.λπ. Αυτά τα προγράμ¬ 
ματα μπορούν επίσης να τα παρακολουθήσουν εθελο¬ 
ντικά και όσοι δασικοί υπάλληλοι που διαθέτουν τις προα- 
παιτούμενες γνώσεις, τίτλους ή προσόντα επιθυμούν, 
μετά από αίτησή τους προς το Κέντρο και αποδοχή του και 
έγκριση της Υπηρεσίας τους. 

6. Το κέντρο οφείλει να κάνει διαθέσιμα τα παραπάνω 
προγράμματα ανάλογα με τις απαιτήσεις που προκύπτουν 
από προσλήψεις, προαγωγές κ.λπ., αλλά και ανάλογα με 
τη ζήτηση. Το πρόγραμμα προσφοράς των προγραμμάτων 
γνωστοποιείται σε εξαμηνιαία βάση στις Δασικές Υπηρε¬ 
σίες συνοδεύομενο με διαδικασία συλλογής αιτήσεων, 


έγκρισης συμμετοχών κ.λπ., που θα καθορισθεί με από¬ 
φαση του Δ.Σ. 

7. Το Κέντρο είναι υποχρεωμένο να τηρεί μηχανογρα¬ 
φημένο αρχείο όλων των παρακολουθησάντων τα σεμινά¬ 
ρια και των πτυχίων παρακολούθησης που εξέδωσε ώστε 
να είναι δυνατή ανά πάσα στιγμή η αντιπαραβολή πτυχίων 
και η παροχή στοιχείων προς τη Δασική Υπηρεσία. 

8. Η έναρξη κάθε κύκλου ή κύκλων επιμόρφωσης, ο 
αριθμός των σπουδαστών καθώς και η διάρκειά του γίνεται 
με απόφαση του Υπουργού Γεωργίας, ύστερα από εισή¬ 
γηση του Εκπαιδευτικού Συμβουλίου του Κέντρου. 

9. θεωρείται ότι ολοκληρώνουν την επιμόρφωση, όσοι 
δεν απούσιασαν, δικαιολογημένα ή αδικαιολόγητα πέραν 
του 10% των ωρών διδασκαλίας των πρακτικών ασκή¬ 
σεων. 

10. Οι σπουδαστές του πρώτου και του δεύτερου Τμή¬ 
ματος, είναι υποχρεωμένοι να συντάξουν εργασία σε ένα 
διδασκόμενο μάθημα, οι δε σπουδαστές του τρίτου Τμή¬ 
ματος εξετάζονται στα μαθήματα που διδάσκονται. Η από¬ 
δοσή τους καταχωρείται στον ατομικό τους φάκελλο και 
συνεκτιμάται κατά την προαγωγική τους κρίση. 

11. Στους αποφοιτούντες χορηγείται Πιστοποιητικό 
Επιμόρφωσης, υπόδειγμα του οποίου παρατίθεται στο 
Παράρτημα Α του παρόντος Διατάγματος. Ο τύπος του Πι¬ 
στοποιητικού καθορίζεται ως εξής: Σε χαρτί υπόλευκο 
«ματ», ελαφρώς «γκοφρέ», διαστάσεων 0,33 x 0,33 των 
180 γραμμαρίων περίπου, έντυπο μαίανδρο χρώματος 
πράσινου {κυπαρίσσι), πλάτους τεσσάρων (4) χιλιοστών 
περιμετρικά προς το εσωτερικό του και σε απόσταση δύο 
(2) εκατοστών από τα άκρα του χαρτιού. Το Πιστοποιητικό 
Επιμόρφωσης φέρει το έμβλημα της Γενικής Γραμματείας 
Δασών και Φυσικού Περιβάλλοντος στο αριστερό επάνω 
μέρος. Ενδεικτικό αναλυτικής βαθμολογίας χορηγείται 
στον απόφοιτο ύστερα από αίτησή του. 

12. Απουσία πέραν του 1/5 της διάρκειας του κύκλου 
συνεπάγεται τη μη χορήγηση Πιστοποιητικού. 

13. Οι ιδιώτες Δασολόγοι, Δασοπόνοι και όσοι έχουν τα 
προαπαιτούμενα προσόντα, μπορούν να παρακολουθή¬ 
σουν επιμορφωτικά προγράμματα της Σχολής Δασοπρο¬ 
στασίας εφόσον υποβάλλουν αίτηση στη Γενική Γραμμα¬ 
τεία Δασών και Φυσικού Περιβάλλοντος, χωρίς όμως δι¬ 
καίωμα αποζημίωσης από το Δημόσιο, εκτός εάν πρόκει¬ 
ται για επιδοτούμενα προγράμματα. 

14. Οι Δασικές ΜΟνάδες - Πιλότοι Πρακτικής Εξάσκη¬ 
σης, επιλέγονται με βάση την καταλληλότητα του αντικει¬ 
μένου τους και του προσωπικού τους, σε συνάρτηση με το 
συγκεκριμένο εκπαιδευτικό πρόγραμμα. Οι Υπηρεσίες 
αυτές υποχρεούνται να συνεργάζονται με το Ε.Κ.Ε.Δ.Υ. 
για την πρακτική άσκηση των εκπαιδευόμενων, καθώς και 
να παρέχουν σ’ αυτή κάθε σχετική συνδρομή. Οι υπάλλη¬ 
λοι των μονάδων αυτών που ορίζονται με απόφαση του 
Δ.Σ. της Σχολής ως υπεύθυνοι - εκπαιδευτές, υποχρεού- 
ντσι όταν τελειώσει η πρακτική άσκηση των εκπαιδευόμε¬ 
νων να υποβάλλουν στο Κέντρο αναλυτική έκθεση για το 
αντικείμενο απασχόλησης, την επιμέλεια και την επίδοση 
των εκπαιδευόμενων. Για τους υπεύθυνους - εκπαιδευτές 
καταβάλλεται αποζημίωση για υπερωριακή τους απασχό¬ 
ληση σύμφωνα με τις ισχύουσες διατάξεις. 

Άρθρο 8 
Γ ενικές Διατάξεις 

1. Το Κέντρο για τις νομικές και δικαστικές του υποθέ- 

σεις εκπροσωπείται από το Νομικό Συμβούλιο του Κρά¬ 
τους (Ν.Σ.Κ.) και εξυπηρετείται από το Γραφείο Νομικού 
Συμβούλου του Υπουργείου Γεωργίας. 

2. Ο χρόνος έναρξης λειτουργίας του Εκπαιδευτικού 
Κέντρου Επιμόρφωσης Δασικών Υπαλλήλων (Ε.Κ.Ε.Δ.Υ.) 
καθορίζεται με απόφαση του Υπουργού Γεωργίας που δη¬ 
μοσιεύεται στην Εφημερίδα της Κυβέρνησης. 

ΥΠΟΥΡΓΕΙΟ ΓΕΩΡΓΙΑΣ 

ΓΕΝΙΚΗ ΓΡΑΜΜΑΤΕΙΑ ΔΑΣΩΝ ΚΑΙ ΦΥΣΙΚΟΥ 
ΠΕΡΙΒΑΛΛΟΝΤΟΣ 

ΕΚΠΑΙΔΕΥΤΙΚΟ ΚΕΝΤΡΟ ΕΠΙΜΟΡΦΩΣΗΣ ΔΑΣΙΚΩΝ 
ΥΠΑΛΛΗΛΩΝ 
- Ε. Κ. Ε. Δ. Υ. - 

ΠΙΣΤΟΠΟΙΗΤΙΚΟ ΕΠΙΜΟΡΦΩΣΗΣ 
Αριθ. Πρωτ. 

Πιστοποιείται ότι ο κ... 

που κατέχει την ιδιότητα του . 

παρακολούθησε επιτυχώς τα μαθήματα επιμόρφωσης με 
θέμα: . 


που προσέφερε το Ε.Κ.Ε.Δ.Υ. για τον . 

διδακτικού έτους .από.μέχρι. 

Βίλλια Αττικής, .../.../19.. 

0 Διευθυντής Εκπαίδευσης 0 Γ ενικός Διευθυντής του Ε.Κ.Ε.Δ.Υ. 

Στον Υπουργό Γεωργίας αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 1 Απριλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

οι υφυπουργοί 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΟΝ 

ΑΝ. ΜΑΝΤΕΛΗΣ ΝΙΚΟΛΑΟΣ ΧΡΙΣΤΟΔΟΥΛΑΚΗ1 

ΓΕΟΡΠΑΣ 

ΣΤΕΦΑΝΟΣ ΤΖΟΥΜΑΚΑΣ 
-♦- 

Α ΠΟΦΑΣΕΙ Σ 

( 2 ) 

Πράξη Διοικητή αριθ. 2407/26.3.1997 
(Άρθρο 1 του Ν. 1266/82) 

Καθιέρωση πλαισίου αποδοχής καταθέσεων των πιστωτι¬ 
κών ιδρυμάτων από την Τράπεζα της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις», 

β) την ΠΔ/ΤΕ 1501/23.3.89 και ειδικότερα το Κεφά¬ 
λαιο 2 που αφορά στη δυνατότητα αποδοχής καταθέσεων 
πιστωτικών ιδρυμάτων από την Τράπεζα της Ελλάδος, 

γ) τη σκοπιμότητα ενίσχυσης της αποτελεσματικότητας 
της παρεμβατικής πολιτικής της Τράπεζας της Ελλάδος 
στη διατραπεζική αγορά δραχμών, καθώς και της περαι¬ 
τέρω προσαρμογής του πλαίσιου άσκησης της νομιμαστι- 


κής πολιτικής προς το αντίστοιχο λειτουργικό πλαίσιο που 
προβλέπεται να χρησιμοποιηθεί στο τρίτο στάδιο της ευ¬ 
ρωπαϊκής νομισματικής ένωσης, αποφάσισε: 

Να συμπληρώσει την ΠΔ/ΤΕ 1501 /23.3.89, Κεφ. 2, και 
να καθορίσει τα εξής: 

Από 28 Μαρτίου 1997 τίθεται σε εφαρμογή νέο πλαίσιο 
για την αποδοχή από την Τράπεζα της Ελλάδος δραχμικών 
καταθέσεων των πιστωτικών ιδρυμάτων, με τους ακόλου¬ 
θους όρους: 

1. Δικαίωμα κατάθεσης έχουν όλα τα πιστωτικά ιδρύ¬ 
ματα που λειτουργούν στην Ελλάδα, με εξαίρεση το Τα¬ 
μείο Παρακαταθηκών και Δανείων. 

2. Το προς κατάθεση ποσό κατανέμεται στα ακόλουθα 
δύο κλιμάκια: 

α) Πρώτο, βασικό, κλιμάκιο κατάθεσης. 

Το συνολικό ποσό κατάθεσης σε αυτό το κλιμάκιο από 
όλα τα πιστωτικά ιδρύματα ορίζεται οε 300 δισεκ. δραχ¬ 
μές. Το ποσό αυτό αναπροσαρμόζεται με Πράξη Διοικητή 
της Τράπεζας της Ελλάδος. 

Το όριο καταθέσεων για κάθε πιστωτικό ίδρυμα προσ¬ 
διορίζεται σύμφωνα με το μερίδιό του στο άθροισμα των 
χορηγήσεων προς την εγχώρια αγορά, των τοποθετήσεων 
οε τίτλους του Ελληνικού Δημοσίου, των τοποθετήσεων 
στη διατραπεζική αγορά δραχμών και των υποχρεωτικών 
καταθέσεών του στην Τράπεζα της Ελλάδος. 

β) Δεύτερο κλιμάκιο κατάθεσης. 

Ποσό καταθέσεων, που υπερβαίνει το προβλεπόμενο 
κατά πιστωτικό ίδρυμα όριο του πρώτου κλιμακίου, τοπο¬ 
θετείται χωρίς ποσοτικό περιορισμό στο δεύτερο κλιμά¬ 
κιο. 

3. Το επιτόκιο που εφαρμόζεται σε κάθε ένα κλιμάκιο 
κατάθεσης ορίζεται με Πράξη του Διοικητή της Τράπεζας 
της Ελλάδος. Ο λογισμός και η απόδοση των τόκων στα πι¬ 
στωτικά ιδρύματα θα γίνεται στη λήξη της κατάθεσης. 

4. Ημερομ” 'ία αξίας της κατάθεσης ορίζεται η ημερο¬ 
μηνία πραγμα ιοποίησής της και ημερομηνία λήξης η επό¬ 
μενη εργάσιμη ημέρα. 

5. Εξουσιοδοτείται η Διεύθυνση Νομισματικής Πολιτι¬ 
κής και Τραπεζικών Εργασιών 

α) να καθορίζει τις τυχόν αναγκαίες τεχνικές λεπτομέ¬ 
ρειες εφαρμογής των διατάξεων της παρούσας Πράξης. 

β) να γνωστοποιεί το κατά πιστωτικό ίδρυμα όριο απο¬ 
δοχής καταθέσεων στο πρώτο κλιμάκιο που προκύπτει με 
βάση τα κριτήρια κατανομής της παρούσας και το εκά- 
στοτε ισχυον αντίστοιχο συνολικό όριο. 

Από τις διατάξεις της παρούσας Πράξης δεν προκύπτει 
δαπάνη σε βάρος του κρατικού προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 

(3) 

Πράξη Διοικητή αριθ. 2408/26.3.1997 
(Άρθρο 1 του Ν. 1266/82) 

Επιτόκια αποδοχής καταθέσεων των πιστωτικών ιδρυμά¬ 
των από την Τράπεζα της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις», 
β) την ΠΔ/ΤΕ 2407/26.3.89, παρ. 3, 
γ) τις τρέχουσες νομισματικές και πιστωτικές συνθήκες, 
αποφάσισε: 


Να καθορίσει από 28 Μαρτίου 1997 τα επιτόκια των κα¬ 
ταθέσεων των πιστωτικών ιδρυμάτων στην Τράπεζα της 
Ελλάδος, που προβλέπονται στην ΠΔ/ΤΕ 
2407/26.3.1997, ως εξής: 

α. Του πρώτου, βασικού, κλιμακίου κατάθεσης σε 
11,90%, ετησϊως 

β. Του δεύτερου κλιμακίου κατάθεσης σε 9,90%, ετη- 
σίως. 

Από τις διατάξεις της παρούσας δεν προκύπτει δαπάνη 
σε βάρος του κρατικού προϋπολογισμού. 

Η Πράξη αυτή να δημοσιευθεϊ στην Εφημερίδα της Κυ- 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜ0Σ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤΟΡ*ΡΑΧ 52 34 312 


ΠΛΗΡΟΦΟΡΙΕΣ 


ΚΕΝΤΡΙΚΗ ΥΠΗΡΕΣΙΑ 

Σολωυού 51 


•Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225761 ΘΕΣΣΑΛΟΝΙΚΗ 

5230841 Βασ. Όλγας 188, 1ος ορ.-Τ.Κ. 546 55 (031)423956 

5225713 ΠΕΙΡΑΙΑΣ 4136402 

5249547 Νικήτα 6-8 Τ.Κ. 185 31 4171307 

5239762 ΠΑΤΡΑ (061)271249 

5248141 Κορίνθου 327 Τ.Κ. 262 23 224561 

5248188 ΙΩΑΝΝΙΝΑ 

5248785 Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

5248320 Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 δρχ. 

2.500 

δρχ. 

11 

Β' (Υπουργικές αποφάσεις κ.τλ.) 

50.000 .. 

2.500 

Γ (Διορισμοί, απολύσεις κ.τλ. Δημ. Υπαλλήλων) 

10.000 

500 

„ 

Δ' (Απαλλοτριώσεις, πολεοδομία κτλ.) 

50.000 ■· 

2.500 

1> 

Αναπτυξιακών Πράξεων (Τ.Α.Π.Σ.) 

25.000 ■> 

1.250 

,» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

500 

η 

Παράρτημα (Πίνακες επιτυχόντωνδιαγωνισμών) 

5.000 

250 

η 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

500 


Ανώτατου Ειδικού Δικαστηρίου (Α.Ε.Δ.) 

3.000 » 

150 


Ανωνύμων Εταιρειών & Ε.Π.Ε. 

250.000 

12.500 


Προκηρύξεων Α.Σ.Ε.Π. 

10,000 

500 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 .· 

10.000 



* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσίο του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδοομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικούτου Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απατό Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αστών πληρώνουν το μισό χρημσπκό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου τσυ ίδιου χρόνου. Δεν 
εγγρόφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















